Bár Község Önkormányzata Képviselő-testületének 3/2022. (VII. 27.) önkormányzati rendelete

a térítési díjakról

 Hatályos: 2022. 09. 01

Bár Községi Önkormányzat Képviselő-testülete a Magyarország [Alaptörvénye 32. cikk (1) bekezdés a) pont](https://njt.hu/jogszabaly/2011-4301-02-00#CA32@BE1@POA)jában biztosított eredeti jogalkotói hatáskörében, a gyermekek védelméről és a gyámügyi igazgatásról szóló [1997. évi XXXI. törvény 29. § (1) bekezdés](https://njt.hu/jogszabaly/1997-31-00-00#SZ29@BE1)e és a [29. § (2) bekezdés e) pont](https://njt.hu/jogszabaly/1997-31-00-00#SZ29@BE2@POE)jában, valamint a [151. §](https://njt.hu/jogszabaly/1997-31-00-00#SZ151) (2f) pontjában kapott felhatalmazás alapján, a Magyarország helyi önkormányzatairól szóló [2011. évi CLXXXIX. törvény 13. § (1) bekezdés 8. pont](https://njt.hu/jogszabaly/2011-189-00-00#SZ13@BE1@PO8)jában meghatározott feladatkörében eljárva a következőket rendeli el:

**1. §** A rendelet hatálya az Önkormányzat által biztosított gyermekétkeztetésre terjed ki.

**2. §** Az Önkormányzat vállalkozóval kötött szerződés alapján szerzi be az ételt, melyet a falugondnoki szolgálat igénybevételével szállít ki a Mohács Térségi Óvodaközpont Bölcsőde és Családi Bölcsőde Bári tagóvodájába.

**3. §** A Mohács Térségi Óvodaközpont Bölcsőde és Családi Bölcsőde Bári tagóvodájának intézményvezetője nyugtát állít ki a havi étkezésről az igénybevevők részére, annak összegét tőlük beszedi, majd az Önkormányzat házi pénztárába kimutatás alapján befizeti.

**4. §** A szünidei gyermekétkeztetés megállapítására a gyermekek védelméről és a gyámügyi igazgatásról szóló [1997. évi XXXI. törvény 21/C. §](https://njt.hu/jogszabaly/1997-31-00-00#SZ21C)-a szerint kerül sor. A szünidei gyermekétkeztetésért térítési díjat nem kell fizetni.

**5. §** (1) A gyermekek védelméről és a gyámügyi igazgatásról szóló [1997. évi XXXI. törvény 151. § (3)](https://njt.hu/jogszabaly/1997-31-00-00#SZ151@BE3) és [(3a) bekezdés](https://njt.hu/jogszabaly/1997-31-00-00#SZ151@BE3A)e alapján a gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege, melyet a mindenkori vállalkozási szerződésben elkülönítetten kell kimutatni.

(2) Azok az igénybevevők, akik törvény alapján nem jogosultak kedvezményre, a vállalkozási szerződésben meghatározott adagonkénti nyersanyagköltséget kötelesek megtéríteni.

**6. §** Ez a rendelet 2022. szeptember 1-jén lép hatályba.

**7. §** Hatályát veszti a Bár Községi Önkormányzat Képviselő-testületének [1/2019. (I.24.) önkormányzati rendelet](https://or.njt.hu/onkormanyzati-rendelet/2019-1-SP-2098)e a gyermekétkeztetés igénybevételéről, a fizetendő intézményi térítési díjakról, az étkezési díjak szabályozásáról, a Bár Önkormányzat Képviselő-testületének [4/2017. (III.31.) önkormányzati rendelet](https://or.njt.hu/onkormanyzati-rendelet/2017-4-SP-2098)e a gyermekétkeztetés igénybevételéről, a fizetendő intézményi térítési díjakról, az étkezési díjak szabályozásáról, a Bár Önkormányzat Képviselő-testületének [4/2016. (III.31.) önkormányzati rendelet](https://or.njt.hu/onkormanyzati-rendelet/2016-4-SP-2098)e az egyes szociális ellátások és a gyermekek napközbeni ellátásának intézményi térítési díjáról, szabályozásáról.